Komplexný program riešenia problematiky železničných priecestí

Obsah
1.	Úvod ...........................................................................................................................1
2.	Súčasný stav železničných priecestí ...........................................................................1
2.2	Kritériá pre spôsob zabezpečenia železničných priecestí .....................................2
3.	Nehodovosť na priecestiach ........................................................................................3
3.1 Príčiny vzniku nehôd na železničných priecestiach ..............................................3
3.2 Následky nehôd podľa spôsobu zabezpečenia priecestia ......................................3
3.3 Železničné priecestia s opakovanými nehodami ...................................................5
3.4 Ostatné rizikové priecestia ....................................................................................6
3.4.1 Priecestia problémové v dôsledku svojho stavebnotechnického usporiadania ..6
3.4.2 Priecestia so starším a menej spoľahlivým typom zabezpečenia .......................7
4. Priecestia s negatívnym dopadom na plynulosť železničnej prevádzky .............................8
5. Legislatíva zaoberajúca sa problematikou železničných priecestí .....................................12
6. Realizačný plán ..................................................................................................................13
6.1 Opatrenia bez nároku na financie .........................................................................13

1.	
Úvod

Dopravná nehodovosť je vážny celospoločenský problém. Vyžaduje komplexné a efektívne riešenie, ktoré bude vykazovať známky cieleného postupu všetkých zainteresovaných subjektov a inštitúcií so širokou podporou verejnosti.
Z pohľadu bezpečnosti na železničnej trati je najnebezpečnejším miestom úrovňové križovanie železničnej trate a cestnej komunikácie (železničné priecestie), ako prakticky jediné miesto priameho fyzického kontaktu medzi inak pomerne izolovanými dopravnými módmi. To dokumentuje aj štatistika nehodovosti. Preto tiež patrí presadzovanie znižovania počtu nezabezpečených železničných priecestí aj medzi priority vlády SR.
Úsilie o riešenie tohto problému v existujúcom legislatívnom prostredí vedie vo viacerých prípadoch k nežiaducemu znižovaniu rýchlosti vlakov, čo má vo svojom dôsledku negatívny vplyv na konkurencieschopnosť železnice v súťaži dopravných módov.
	Komplexné riešenie panujúcej situácie spočíva v celom systéme navzájom previazaných opatrení investičného, organizačného, režimového, osvetového i legislatívneho charakteru, ktorých výsledkom bude náhrada vybraných priecestí mimoúrovňovým krížením cestnej a železničnej komunikácie, vybavenie najfrekventovanejších nezabezpečených priecestí zabezpečovacím zariadením, uzamykaním priecestí, ktoré sú využívané len sezónne a tiež zrušenie najmenej frekventovaných priecestí, ktoré nie sú nevyhnutné pre zabezpečovanie dopravnej obsluhy danej lokality.
Cieľom predloženého materiálu je stanoviť plán pri riešení tohto problému.

2.	Súčasný stav železničných priecestí

Celkový počet priecestí na území Slovenskej republiky (SR) bol 2160 ku dňu 31.12.2012, z toho 1088 zabezpečených a 1072 nezabezpečených.

2.1 Rozdelenie železničných priecestí z hľadiska ich zabezpečenia 

Z hľadiska zabezpečenia rozdeľujeme železničné priecestia na dve hlavné skupiny:

-	zabezpečené (aktívne), ktoré sú vybavené priecestným zabezpečovacím zariadením (ďalej len „PZZ“),
-	nezabezpečené (pasívne), ktoré sú označené iba dopravnými značkami (A25, A26, A27a-b, A28a-b, A29a-b, A30a, A30b, P2)

Zabezpečené železničné priecestia delíme na nasledovné kategórie:

-	priecestia zabezpečené ručne obsluhovanými mechanickými závorami (bez svetelnej signalizácie) – PZM,
-	priecestia zabezpečené svetelnou signalizáciou bez väzby na pohyb vlaku (bez závor alebo so závorami) – PZS 1 (bez závor), alebo PZS 1Z (so závorami),
-	priecestia zabezpečené svetelnou signalizáciou s väzbou na pohyb vlaku (bez závor alebo so závorami) – PZS 2 (bez závor), alebo PZS 2Z (so závorami),
-	priecestia zabezpečené svetelnou signalizáciou s väzbou na pohyb vlaku a dávajúce informáciu o svojom prevádzkovom stave rušňovodičovi (bez závor alebo so závorami) – PZS 3 (bez závor), alebo PZS 3Z (so závorami).

Z celkového počtu nezabezpečených priecestí je viac než 80 % na vedľajších tratiach. Mnohé tieto nezabezpečené železničné priecestia bránia na danom traťovom úseku zvyšovaniu traťovej rýchlosti.

Na sieti ŽSR vznikajú nelegálne priechody, ktoré si samovoľne vytvárajú chodci, ktorí vstupom do vyhradeného obvodu ŽSR (a tým aj prechádzaním cez trať) porušujú nielen predpisy, ale najmä ohrozujú svoju bezpečnosť a hazardujú so svojím životom. Prechod cez trať mimo vyhradeného priestoru je zakázaný a pre ľudí mimoriadne nebezpečný. Ľudia sa prechádzaním cez dráhu mimo určeného priestoru priechodu alebo priecestia dopúšťajú priestupku podľa zákona č. 513/2009 Z. z. o dráhach a o zmene a doplnení niektorých zákonov v znení neskorších predpisov. Príslušníci Policajného zboru sú oprávnení týchto priestupcov prejednať v blokovom konaní. Takouto služobnou činnosťou pri dohliadaní na bezpečnosť a plynulosť železničnej dopravy sa snaží Policajný zbor chrániť život a zdravie ľudí.
Nelegálne priechody vznikajú v miestach, kde tento priechod výrazne skracuje dochádzkovú vzdialenosť medzi bodmi zvýšeného záujmu verejnosti (obchodné centrá, zastávky MHD a pod.) Z uvedeného dôvodu je potrebné pri výstavbe príslušných stavebných objektov zvážiť, či by otázka prekonania bariéry cez železničnú trať nemala byť súčasťou príslušnej projektovej dokumentácie.

2.2 Kritériá pre spôsob zabezpečenia železničných priecestí

Hlavnou úlohou priecestného zabezpečovacieho zariadenia je zvýšiť bezpečnosť dopravy v mieste úrovňového križovania dvoch dopravných ciest, t. j. dvoch rozdielnych druhov dopráv – cestnej a železničnej.
Kritériom pre voľbu spôsobu zabezpečenia priecestí je:
-	dopravný moment, ktorý je vyjadrený ako súčin počtu vlakov a počtu cestných motorových  vozidiel za 24 h, ktoré prejdú cez dané priecestie;
-	kategória železničnej trate, najmä najvyššou dovolenou rýchlosťou; trate sa v tejto súvislosti delia na:
o	trate s rýchlosťou vyššou ako 100 km/h,
o	trate s rýchlosťou vyššou ako 60 km/h (max. do 100 km/h vrátane),
o	trate s rýchlosťou vyššou ako 30 km/h (max. do 60 km/h vrátane),
o	trate s rýchlosťou do 30 km/h
-	druh pozemnej komunikácie; tie sa v predmetnej súvislosti delia na: 
o	cesty I. triedy a miestne komunikácie I. triedy,
o	cesty II. triedy a miestne komunikácie II. triedy,
o	cesty III. triedy

-	rozhľadové pomery; tie vyplývajú zo zábrzdných vzdialeností cestných motorových vozidiel (ďalej „CMV“) a rozhľadových dĺžok, kde zábrzdná vzdialenosť predstavuje dĺžku dráhy, ktorú prejde CMV po pozemnej komunikácii za čas potrebný pre zaregistrovanie železničného vozidla a včasné zastavenie pred priecestím
-	miestne pomery – tieto vyplývajú zo situovania železničných priecestí pri výstavbe dráhy a existujúceho stavebno-technického riešenia pozemnej komunikácie.

3.	Nehodovosť na priecestiach

Železničné priecestie je úrovňové križovanie pozemnej komunikácie so železničnou traťou. Ide o veľmi nebezpečné a kritické miesto, kde môže dôjsť ku kolízii železničného koľajového vozidla s CMV.

3.1 Príčiny vzniku nehôd na železničných priecestiach

Hlavné príčiny vzniku nehôd:
a/ nedodržiavanie pravidiel cestnej premávky, nedisciplinovanosť jej účastníkov;
b/ nedostatočné technické opatrenia, hlavne v oblasti pred nebezpečným pásmom priecestia;
c/ násilné poškodenie priecestných zabezpečovacích zariadení, najmä:
-	zlomené a poškodené rahná,
-	násilné poškodenie stojana PZZ,
-	krádež káblov pre kontrolu stavu PZZ,
-	rozbité svetlá výstražníkov.

3.2 Následky nehôd podľa spôsobu zabezpečenia priecestia

V súčasnosti zaznamenávame stagnujúci počet nehôd na železničných priecestiach za posledné tri roky, ale následky sú oveľa závažnejšie v počte usmrtených a ťažko zranených.

Tabuľka č. 1 Porovnanie následkov nehôd podľa druhu PZZ v roku 2010
druh priecestia/ následok	počet nehôd na priecestí	počet usmrtených pri nehodách	počet ťažko zranených pri nehodách	
Nezabezpečené „K“	24	1	2	
Svetelné bez závor
„PZS“	16	7	1	
Svetelné so závorami
„PZS-Z“	10	3	4	
Mechanické so závorami
„PZM“	0	0	0	
Spolu	50	11	7	
V roku 2010 došlo k 50 nehodám. Pri uvedených nehodách v roku 2010 bolo 11 osôb usmrtených a 7 osôb bolo ťažko zranených.
Tabuľka č. 2 Porovnanie následkov nehôd podľa druhu PZZ v roku 2011
druh priecestia/ následok	počet nehôd na priecestí	počet usmrtených pri nehodách	počet ťažko zranených pri nehodách	
„K“	20	2	4	
PZS - svetla	20	6	7	
PZS Z - závory	10	4	3	
PZM	0	0	0	
Spolu	50	12	14	

V roku 2011 došlo k 50 nehodám. Pri uvedených nehodách v roku 2011 bolo 12 osôb usmrtených (čo predstavuje nárast o 1 prípad) a 14 osôb bolo ťažko zranených (nárast o 7 prípadov).

Tabuľka č. 3 Porovnanie následkov nehôd podľa druhu PZZ v roku 2012
druh priecestia/ následok	počet nehôd na priecestí	počet usmrtených pri nehodách	počet ťažko zranených pri nehodách	
„K“	16	6	2	
PZS - svetla	24	9	12	
PZS Z - závory	10	6	1	
PZM	0	0	0	
Spolu	50	21	15	

V roku 2012 došlo k 50 nehodám. Pri uvedených nehodách bolo 21 osôb usmrtených (čo predstavuje nárast o 9 prípadov) a 15 osôb bolo ťažko zranených (nárast o 1 prípad).

Z údajov uvedených v tabuľkách za jednotlivé obdobia (2010-2012) vyplýva, že na priecestiach zabezpečených PZM nedošlo k žiadnej nehode. Tu však treba konštatovať, že tento typ PZM si vyžaduje pôsobenie ľudského faktora, t. j. na priecestí vybavenom takýmto PZZ je potrebná prítomnosť obsluhujúceho zamestnanca v nepretržitej službe, čo predstavuje zvýšené prevádzkové náklady.
Takmer všetky nehody spôsobené na železničných priecestiach boli zavinené zo strany účastníkov cestnej dopravy. Z celkového počtu nehodových udalostí došlo počas celého sledovaného obdobia iba v jednom prípade k zavineniu nehody na priecestí železničným dopravcom.
Hoci v súčasnosti prevláda názor, že je potrebné zabezpečiť nezabezpečené priecestia, z nehodových štatistík vyplýva, že prevažná väčšina nehôd sa prihodí práve na priecestiach zabezpečených, pričom viditeľný nárast počtu nehôd aj ich následkov možno identifikovať na zabezpečených priecestiach bez závor. Súčasne je však potrebné upozorniť aj na fakt vzrastu závažnosti následkov nehôd i na zabezpečených priecestiach so závorami. Jedno i druhé poukazuje na neustály pokles disciplíny účastníkov cestnej premávky.

3.3 Železničné priecestia s opakovanými nehodami

Na základe dostupných údajov bol v rámci jednotlivých traťových úsekov stanovený zoznam železničných priecestí s opakovanými nehodami v počte 2 a viac s následkom ťažkého úrazu a smrteľného úrazu. (tabuľka č. 4)

Tabuľka č. 4 Železničné priecestia s opakovanými nehodami
traťový úsek/dopravňa	žkm 	druh zab. zar.	
Sabinov – Lipany	47,502	PZS 3	
Veličná – Dolný Kubín	17,123	PZS 2	
Snina – Stakčín	26,328	K	
Liptovská Teplá – Ružomberok	276,872	PZS 2Z	
Kozárovce – Hronský Beňadik	15,353	PZS 2	
Lehnice – Orechová Potôň	35,713	PZS 3	
Malacky – Veľké Leváre	25,532	PZS 2	
Veľké Uherce – Oslany	6,481	K	
Bánovce n/Bebravou – Horné Ozorovce	18,386	K	
Štrba – Svit	210,733	PZS 2Z	
Bratislava Nové Mesto – Bratislava ÚNS	7,215	PZS 2	
Čadca – Čierne pri Čadci	4,465	PZS 3Z	
Nitra – Lužianky	39,619	PZS 2	
Raslavice – Hertník	25,172	K	
Rusovce – Bratislava - Petržalka	115,659	PZS 2	
Ličartovce – Drienovská Nová Ves	6,773	PZS3Z	
ŽST Ružomberok	280,594	PZS 2	
Prievidza – Nitrianske Pravno	30,172	K	
Košice – Družstevná pri Hornáde	102,738	PZS 2Z	
Považská Bystrica – Považská Teplá	172,682	PZS 2	
Hurbanovo – Bajč	25,389	PZS 2	
Veľké Leváre – Sekule	41,214	PZS 2Z	
Skalica na Slovensku	75,769	PZS 1	
Nováky – Prievidza nákladná stanica	24,004	PZS 3	
Rišňovce – Hlohovec	20,279	PZS 2	
Raková – Staškov	4,506	K	
Okoč – Hroboňovo	34,430	K	
Šelpice	9,852	PZS 3	
Dolný Hričov – Žilina zriaďovacia stanica	195,037	PZS 2	
Ivánka pri Nitre	25,904	PZS 2	
Liptovský Mikuláš – Liptovský Hrádok	253,713	PZS 2	
Holíč nad Moravou - Skalica na Slovensku	75,058	K	
Petrovce n/Laborcom – Strážske	49,062	K	
Bernolákovo – Bratislava-Vajnory	68,435	PZS 2	
Turany	307,771	PZS 2	
Haniska pri Košiciach – Veľká Ida	12,042	PZS 2	

3.4 Ostatné rizikové priecestia

Na sieti ŽSR sa nachádzajú priecestia, ktoré sa svojou polohou umiestnenia, stavebno-technickou úpravou a zastaraným typom zabezpečovacieho zariadenia javia ako problémové a môže tu dochádzať k opakovaným poruchám. V prípade poruchy sú prijaté okamžité opatrenia (napr. zníženie rýchlosti, vyrozumievanie vlakov, dopravné značenie, stráženie priecestia a. i.).

3.4.1 Priecestia problémové v dôsledku svojho stavebnotechnického usporiadania

Ide o priecestia:
-	na železničných tratiach, ktoré vedú súbežne s cestnou komunikáciou,
-	v blízkosti ktorých sa nachádza križovatka a vodič cestného motorového vozidla sa musí riadiť príslušnými pravidlami cestnej premávky, t.j. je nútený spomaliť alebo zastaviť,
-	kde rozhľadové pomery na cestnej komunikácii za priecestím nedovoľujú plynulý prejazd cestného motorového vozidla cez priecestie,
-	priecestia s nedostatočnou zónou úniku dlhého cestného motorového vozidla.

V prípade priecestí s nedostatočnou zónou úniku vzniká riziko, že CMV prekračujúce dĺžku stanovenú dopravnou značkou B 20, pri dávaní prednosti vozidlám idúcim na hlavnej prípadne vedľajšej ceste, zasahuje zadnou časťou vozidla do nebezpečného pásma priecestia a prechodového prierezu vlaku.

Z pohľadu ohrozenia chodcov sú pomerne významným  potenciálnym nebezpečenstvom nezabezpečené priechody pre peších na železničných zastávkach dvojkoľajných tratí s traťovou rýchlosťou 100 km/hod a vyššou. Riziko nehôd s fatálnymi následkami vzniká pri prechádzaní vystupujúcich cestujúcich cez priechod, ktorým náležitý rozhľad na druhú koľaj zakrýva stojaci vlak. Najproblémovejšie priecestia sú uvedené v tabuľke č. 5.

Tabuľka č. 5 Zoznam nezabezpečených priechodov pre peších na zastávkach dvojkoľajných tratí s V≥100 km/h
žkm	traťová rýchlosť km/h	traťový úsek	
43,640	120	Čierna nad Tisou - Košice	
155,332	110	Košice - Žilina	
112,47	110	Košice - Žilina	
168,446	100	Košice - Žilina	
19,385	100	Barca - Rožňava	
125,795	100	Košice - Žilina	
31,360	100	Barca - Rožňava	
138,900	100	Košice - Žilina	
131,253	100	Košice - Žilina	
171,145	120	Košice - Žilina	
Problémom sú aj priecestia v intravilánoch obcí na komunikáciách s chodníkom, kde tento chodník je v priestore priecestia prerušený, čo núti chodcov prejsť pri prechode cez priecestie na cestnú komunikáciu, alebo (častejšie) prechádzať mimo priecestia. Najvýznamnejšie identifikované prípady sú uvedené v tabuľke č. 6.

Tabuľka č. 6 Zoznam priecestí navrhnutých na rozšírenie o chodník pre peších
žkm	traťový úsek	
27,077	Leopoldov - Lužianky	
2,662	Chynorany - N. Pravno	

3.4.2 Priecestia so starším a menej spoľahlivým typom zabezpečenia

Na železničných tratiach je v prevádzke viac typov PZZ, ktoré sú technicky zastarané, majú zvýšenú poruchovosť a je problém s ich udržovaním v prevádzke. To vo svojom dôsledku spôsobuje poruchy v plynulosti železničnej prevádzky, keďže dôsledkom nefunkčnosti priecestia je zníženie rýchlosti prechádzajúceho vlaku. Najvýznamnejším problémom týchto priecestí je detekcia prejazdu koľajového vozidla. Zastarané technické prostriedky na zisťovanie prítomnosti koľajových vozidiel v obvode priecestia nevyhovujú súčasným požiadavkám na bezpečnosť a príslušným normám. Je potrebné ich postupne nahradiť počítačmi osí, ktoré slúžia na zisťovanie voľnosti železničnej trate.

Zastarané typy PZZ prevádzkované na sieti ŽSR (pozri aj tabuľku č. 7 a č. 9) :
-	typ SSSR – PZZ svetelné budované od 50. rokov minulého storočia; jeho technické riešenie je v súčasnosti nedostatočné,
-	typ VÚD – PZZ svetelné budované od 60. rokov minulého storočia; jeho technické riešenie je v súčasnosti nedostatočné,
-	typ AŽD 71 – PZZ svetelné budované od 70. rokov minulého storočia; zariadenie je najrozšírenejším typom  PZZ na sieti ŽSR,
-	typ VÚŽ 76 – PZZ je možné použiť do traťovej rýchlosti 80 km/h a nižšom dopravnom momente; jeho technické riešenie je nedostatočné,
-	PZM – zariadenie si vyžaduje k svojej činnosti obsluhujúceho zamestnanca v nepretržitej službe; významným nebezpečenstvom sú ojedinelé zariadenia, využívajúce pre svoju činnosť jednodrôtový pohon, ktorý nezabezpečuje, že v poruchovom stave zaujme priecestné zabezpečovacie zariadenie najbezpečnejší stav (t. j. uzatvorí priecestie). Manažér infraštruktúry považuje za potrebné odstrániť tieto priecestia najneskôr do 31.12.2015 (sú uvedené v tabuľke č. 8).

Tabuľka č.7 Zoznam zastaraných typov PZZ na sieti ŽSR
typ zariadenia	OR Košice	OR Žilina	OR Trnava	OR Zvolen	spolu na sieti ŽSR	pozn.	
PZM	14	4	21	23	62	vek cca 70 rokov	
SSSR	75	48	26	32	181	vek cca 60 rokov	
VÚD	12	13	3	14	42	vek cca do 20 rokov	
VÚŽ 76	0	0	0	2	2	vek cca nad 20 rokov	
AŽD 71	141	51	160	132	484	vek nad 20 rokov	
AŽD 71	34	27	41	31	133	vek do 20 rokov	

Z tabuľky č. 7 vyplýva, že na sieti ŽSR sa nachádza 904 zastaraných typov PZZ. Niektoré z týchto typov PZZ vykazujú zvýšenú poruchovosť a preto je potrebné prednostne nahradiť ich novými typmi.

Tabuľka č. 8  Zoznam jednodrôtových železničných priecestí

traťový úsek	
žkm	
Jesenské – Tisovec	36,096	
Jesenské - Tisovec	41,270	
Jesenské - Tisovec	41,482	
Jesenské - Tisovec	41,690	
ŽTS Koniarovce, St.I.	52,058	
ŽST Bošany, St.I.	75,062	
Lučenec št.hr. – ŽST Lučenec	102,989	

Tabuľka č. 9 Zoznam najporuchovejších PZZ na sieti ŽSR

trať	
žkm	typ zariadenia	
Šahy - Čata	5,257	VUD	
Červená Skala - Banská Bystrica	5,950	AŽD 71	
Trenčín - Chynorany	32,593	VUD	
Košice - Kraľovany	256,75	SSSR	
Trenčín – Chynorany 	4,09	VUD	
Nitra – Lužianky 	39,619	VUD	
Čop – Čierna n Tisou – Košice 	37,934	SSSR	
Poprad – Tatry – Štrbské Pleso	9,773	AŽD 71	
Plešivec – Zvolen 	30,820	PZM	

Náhradou zastaraného typu PZZ za nový sa predpokladá nižšia poruchovosť a vyššia bezpečnosť a spoľahlivosť. Je potrebné brať do úvahy vyššie obstarávacie náklady, čo však bude kompenzované nižšími udržiavacími nákladmi.

4.	Priecestia s negatívnym dopadom na plynulosť železničnej prevádzky

Úsilie o riešenie problému bezpečnosti na železničných priecestiach v jestvujúcom legislatívnom prostredí vedie vo viacerých prípadoch k nežiaducemu znižovaniu rýchlosti vlakov, čo má vo svojom dôsledku negatívny vplyv na konkurencieschopnosť železnice v súťaži dopravných módov.  Tieto obmedzenia:
-	zvyšujú náklady na energiu (dochádza k energetickým stratám),
-	spôsobujú časové straty.

V tabuľke č. 10 uvádzame rýchlostné obmedzenia na hlavných tratiach s rýchlikovou dopravou, z dôvodu zabezpečenia priecestí.

Tabuľka č. 10  Železničné priecestia na tratiach s rýchlikovou dopravou- nezabezpečené
železničná trať	žkm	traťová rýchlosť	obmedzenia traťovej rýchlosti*	dôvod obmedzenia trať. rýchlosti	
V.Bielice - N.Pravno	5,206	80	40	rozhľadové  pomery;
spôsob zabezpečenia	
V.Bielice - N.Pravno	12,964	80	50	rozhľadové  pomery; 
spôsob zabezpečenia	
Č.Skala-B.Bystrica	35,570	70	60	rozhľadové  pomery;
spôsob zabezpečenia	
Č.Skala-B.Bystrica	35,011	70	40/30	rozhľadové  pomery;
spôsob zabezpečenia	
Č.Skala-B.Bystrica	31,867	70	50	rozhľadové  pomery;
spôsob zabezpečenia	
Č.Skala-B.Bystrica	31,366	70	30	rozhľadové  pomery;
spôsob zabezpečenia	
Č.Skala-B.Bystrica	19,403	70	30	rozhľadové  pomery;
spôsob zabezpečenia	
Č.Skala-B.Bystrica	18,891	70	30/60	rozhľadové  pomery;
spôsob zabezpečenia	
Č.Skala-B.Bystrica	15,620	70	20	rozhľadové  pomery;
spôsob zabezpečenia	
Č.Skala-B.Bystrica	9,191	70	50/35	rozhľadové  pomery;
spôsob zabezpečenia	
Č.Skala-B.Bystrica	1,284	70	30/20	rozhľadové  pomery;
spôsob zabezpečenia	
Č.Skala-B.Bystrica	11,163	70	30/40	rozhľadové  pomery;
spôsob zabezpečenia	
Č.Skala-B.Bystrica	2,589	70	30	rozhľadové  pomery;
spôsob zabezpečenia	
Č.Skala-B.Bystrica	50,344	70	40	rozhľadové  pomery;
spôsob zabezpečenia	
Č.Skala-B.Bystrica	41,838	70	35	rozhľadové  pomery;
spôsob zabezpečenia	
Č.Skala-B.Bystrica	35,060	70	50/60	rozhľadové  pomery;
spôsob zabezpečenia	
H.Dúbrava-Palárikovo	34,689	100	20	rozhľadové  pomery;
spôsob zabezpečenia	
H.Dúbrava-Palárikovo	25,995	80	70	rozhľadové  pomery;
spôsob zabezpečenia	
H.Dúbrava-Palárikovo	1,752	100	50	rozhľadové  pomery;
spôsob zabezpečenia	
* ak sú uvedené dve čísla, je rýchlosť obmedzená v oboch smeroch
Z uvedených údajov vyplýva, že na tratiach s rýchlikovou dopravou dochádza k výrazným obmedzeniam traťových rýchlostí. Cieľom je minimalizovať tieto obmedzenia, ktoré predlžujú jazdnú dobu vlakov.
V tabuľke č. 11 uvádzame najvýznamnejšie rýchlostné obmedzenia (najvýznamnejšie rýchlostné skoky) na vedľajších tratiach bez diaľkovej dopravy z dôvodu zabezpečenia priecestia.

Tabuľka č.11 Železničné priecestia na vedľajších tratiach- nezabezpečené
železničná trať	žkm	traťová rýchlosť	obmedzenia traťovej rýchlosti *
	dôvod obmedzenia traťovej rýchlosti	
Maťovce - Bánovce n. Ondavou 	15,170	80	20	rozhľadové  pomery; spôsob zabezpečenia	
Podolínec-Poprad	7,327	60	10	rozhľadové  pomery; spôsob zabezpečenia	
Podolínec-Poprad	7,41	60	10/10	rozhľadové  pomery; spôsob zabezpečenia	
Podolínec-Poprad	7,473	60	10/10	rozhľadové  pomery; spôsob zabezpečenia	
Trebišov - Vranov nad Topľou	30,029	80	30/30	rozhľadové  pomery; spôsob zabezpečenia	
Trebišov - Vranov nad Topľou	29,200	80	30/30	rozhľadové  pomery; spôsob zabezpečenia	
Trebišov - Vranov nad Topľou	28,568	80	30/30	rozhľadové  pomery; spôsob zabezpečenia	
Vranov nad Topľou - Trebišov 	26,242	80	30	rozhľadové  pomery; spôsob zabezpečenia	
Trebišov - Vranov nad Topľou	25,752	80	30	rozhľadové  pomery; spôsob zabezpečenia	
Vranov nad Topľou - Trebišov 	24,957	80	30/30	rozhľadové  pomery; spôsob zabezpečenia	
Vranov nad Topľou - Trebišov 	22,646	80	30	rozhľadové  pomery; spôsob zabezpečenia	
Vranov nad Topľou - Trebišov 	20,412	80	30	rozhľadové  pomery; spôsob zabezpečenia	
Trebišov - Vranov nad Topľou	19,784	80	30/30	rozhľadové  pomery; spôsob zabezpečenia	
Trebišov - Vranov nad Topľou	17,737	80	30/30	rozhľadové  pomery; spôsob zabezpečenia	
Trebišov - Vranov nad Topľou	17,023	80	30/30	rozhľadové  pomery; spôsob zabezpečenia	
Trebišov - Vranov nad Topľou	16,595	80	30/30	rozhľadové  pomery; spôsob zabezpečenia	
* ak sú uvedené dve čísla, je rýchlosť obmedzená v oboch smeroch

Nasledujúca tabuľka č. 12 reprezentuje najvýznamnejšie obmedzenia rýchlosti z dôvodu zabezpečenia priecestia na trakčne najnáročnejších tratiach.

Tabuľka č.12 Obmedzenia traťových rýchlostí na tratiach s vysokým stúpaním

železničná trať	
žkm	
najvyššie stúpanie v ‰
	
najvyššia povolená rýchlosť
v km/h	najvyššie obmedzenie traťovej rýchlosti
v km/h	
dôvod obmedzenia	
Trenčín-Chynorany
	38,806	16	60	10	priecestie	
Trstená-Kraľovany	53,645	17	50	20	priecestie	
Plešivec-Muráň	4,227	19	50	10	priecestie	
Plešivec-Slavošovce	22,208	24	50	10	priecestie	
Bardejov-Kapušany pri Prešove	43,235	25	60	30	priecestie	
Lupków-Medzilaborce-Michaľany	119,48	25	60	30	priecestie	
Studený Potok-Tatranská Lomnica	8,623	37	60	40	priecestie	
Jesenské-Brezno	25,705	47	30	10	priecestie	

Zníženie traťovej rýchlosti z dôvodu nevyhovujúcich rozhľadových pomerov na nezabezpečených priecestiach spôsobuje problémy pri opätovných rozjazdoch ťažších nákladných vlakov. Je potrebné eliminovať počet neefektívnych priecestí na takýchto tratiach.

Zvlášť negatívnym príkladom neprimeraného znižovania konkurencieschopnosti železničnej dopravy sú občasne využívané priecestia na poľných a lesných cestách, kde z dôvodu nedostatočných rozhľadových pomerov je často výrazne obmedzená rýchlosť vlakov, hoci priecestia sú využívané CMV len zriedkavo, najčastejšie počas poľnohospodárskej sezóny. I napriek veľmi nízkej frekvencii prejazdov CMV cez také priecestia musí manažér infraštruktúry vynakladať finančné prostriedky na ich údržbu (údržba železničného zvršku, odvodnenie priecestia, zabezpečenie rozhľadových pomerov, údržba priecestného zabezpečovacieho zariadenia). Cieľom je rušiť sezónne využívané priecestia, v prípade preukázania potrebnosti niektorého z nich prinajmenšom osadiť na ňom – na základe rozhodnutia Úradu pre reguláciu železničnej dopravy – uzamykateľnú zábranu, ktorá eliminuje v čase svojho uzamknutia potrebu zníženia rýchlosti vlaku pri jazde cez také priecestie. V súčasnosti je takéto riešenie uplatnené na priecestiach podľa tabuľky č. 13.

Tabuľka č. 13 Prehľad uzamknutých priecestí za jednotlivé OR
oblastné riaditeľstvo	schválené rozhodnutím ÚRŽD	zrealizované	
Zvolen	25	25	
Košice	5	4	
Žilina	-	-	
Trnava	1	1	
CELKOM	31	30	

Z uvedených údajov vyplýva, že rozhodnutím ÚRŽD bolo schválených 31 nezabezpečených priecestí, na ktorých budú osadené uzamykateľné zábrany. Týmto spôsobom bolo zrealizovaných 30 priecestí.

Tabuľka č. 14 uvádza prehľad ďalších priecestí, na ktorých sa vyžaduje uplatnenie takéhoto riešenia.

Tabuľka č. 14 Zoznam priecestí navrhnutých  na osadenie uzamykateľných zábran

železničná trať	
žkm	
najvyššia dovolená traťová rýchlosť v km/h	
obmedzenia traťovej rýchlosti v km/h	
subjekt využívajúci priecestie	dôvod na osadenie uzamykateľných zábran	
Lupków (PKP)-Michaľany	
82,728	
70	
30	
urbariát Zbudské Dlhé	
málo využívané	
Lupków (PKP)-Michaľany	
81,477	
70	
50	poľnohospodárske družstvo Koškovce	
málo využívané	
Lupków (PKP)-Michaľany	
76,679	
80	
50	súkromníci Hankovce	málo využívané	

5.	Legislatíva zaoberajúca sa problematikou železničných priecestí

Pre navrhovanie, budovanie, rušenie, správu a údržbu železničných priecestí a priechodov platí nasledovná legislatíva SR:
-	zákon č. 513/2009 Z. z. o dráhach a o zmene a doplnení niektorých zákonov v znení neskorších predpisov,
-	vyhláška Ministerstva dopravy, pôšt a telekomunikácií Slovenskej republiky o stavebnom a technickom poriadku dráh č. 350/2010 Z. z. z 19. augusta 2010,
-	zákon č. 135/1961 Z. z. o pozemných komunikáciách (cestný zákon) v znení neskorších predpisov,
-	zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov,
-	vyhláška MV SR č. 9/2009 Z. z., ktorou sa vykonáva zákon o cestnej premávke a o zmene a doplnení niektorých zákonov,
-	vyhláška Federálneho ministerstva dopravy č. 35/1984 Zb. z 27. marca 1984, ktorou sa vykonáva zákon o pozemných komunikáciách (cestný zákon),
-	zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov.

Problémom je v súčasnosti najmä:
-	nejasné rozdelenie zodpovednosti medzi správcov železničnej a cestnej komunikácie pri zabezpečovaní dopravného značenia na priecestí a pred ním (za logické možno považovať riešenie, ktoré stanoví zodpovednosť za zriadenie, správu a údržbu značiek na samotnom priecestí na strane manažéra infraštruktúry a zodpovednosť za zriadenie, správu a údržbu ostatných súvisiacich značiek mimo priecestia na strane správcu cestnej komunikácie).
-	nejasné určenie toho, kto znáša náklady na zriaďovanie a zabezpečovanie nových železničných priecestí.

6.	Realizačný plán

Realizačný plán nevyžaduje navýšenie finančných prostriedkov zo štátneho rozpočtu. 

6.1 Opatrenia bez nároku na financie

V rámci realizačného plánu je potrebné uskutočniť nasledovné opatrenia:

a/ Prostredníctvom legislatívnych úprav zabezpečiť:
-	jasné a prehľadné určenie práv a povinností subjektov verejnej moci vo veciach týkajúcich sa zriadenia, zrušenia a správy železničných priecestí, najmä výkon správy a údržby dopravného značenia na priecestiach (za najjednoduchšie možno považovať riešenie, ktoré stanoví zodpovednosť za zriadenie, správu a údržbu značiek na samotnom priecestí (DZ č. A30a, A30b, P2) na strane manažéra infraštruktúry; zodpovednosť za zriadenie, správu a údržbu ostatných súvisiacich dopravných značiek mimo priecestia bude úplne na strane správcu cestnej komunikácie),
-	implementáciu princípu, podľa ktorého náklady na výstavbu a rozšírenie železničného priecestia, ako aj jeho zabezpečenia znáša ten, v koho záujme sa zriaďuje.

b/ Aktívne sa zúčastňovať na všetkých masmediálnych aktivitách v rámci EÚ a koordinácii projektov železničných spoločností pre zvýšenie bezpečnosti na priecestiach.

Kľúčovým prostriedkom na znižovanie počtu dopravných nehôd na železničných priecestiach sú v tejto oblasti preventívne aktivity vo forme vzdelávania a osvety vodičov cestných motorových vozidiel.
MDVRR SR a Železnice SR v spolupráci s Policajným zborom, Železničnou spoločnosťou Cargo Slovakia, a. s., a mediálnymi partnermi sa spoločne zapájajú do Európskeho dňa bezpečnosti na železničných priecestiach. Informujú účastníkov cestnej premávky o pravidlách prechádzania cez železničné priecestia, správaní sa v blízkosti trate a predchádzaní tak nehodovosti na železničných priecestiach. Systematicky pôsobia na verejnosť vydávaním informačných brožúr, premietaním inštruktážnych filmov, tvorbou výchovných materiálov distribuovaných na nosičoch CD a pod.
V takýchto aktivitách je potrebné pokračovať a ďalej ich rozvíjať. V rámci nich je potrebné informovať účastníkov cestnej premávky najmä o Jedinečnom identifikačnom čísle (JIČ), ktoré je pridelené každému železničnému priecestiu v SR, ako aj o spôsobe jeho použitia; cieľom je tu rýchla identifikácia priecestia, na ktorom došlo k akejkoľvek mimoriadnosti, pre potreby rýchlej orientácie záchranných zložiek v rámci integrovaného záchranného systému 112.
c/ Pokračovať v rušení najmenej frekventovaných železničných priecestí, prednostne tých, ktoré majú negatívny vplyv na plynulosť železničnej dopravy; v prípade nezrušiteľných sezónne používaných priecestí osadzovať na nich uzamykateľné zábrany. Toto riešenie je potrebné uplatniť prednostne na priecestiach podľa tabuľky č. 14.

d/ Problém obmedzenia rýchlosti vlakov na priecestiach, ktoré sú problémové v dôsledku nedostatočnej zóny úniku dlhého CMV riešiť nasledovnými spôsobmi:
-	dopravnou značkou B20 obmedziť maximálnu dĺžku CMV,
-	dopravnou značkou B6 zakázať vjazd nákladných vozidiel,
-	zrušiť takéto priecestie, pokiaľ je v jeho blízkosti náhradná trasa.

Disponibilné investičné prostriedky z vlastných zdrojov ŽSR je potrebné sústrediť na zabezpečenie nezabezpečených priecestí, ako aj rekonštrukciu starších PZZ. Pritom je účelné zachovávať v záujme zvyšovania bezpečnosti nasledovné zásady:

-	nasadzovanie PZZ so závorami (prednostne celé závory),
-	budovanie PZS resp. PZS - Z, ktoré predstavuje úplnú väzbu na pohyb ŽV v oblasti priecestia a dáva informáciu o svojom prevádzkovom stave vodičovi ŽV, ktoré sa približuje k železničnému priecestiu, prípadne informuje aj dopravného zamestnanca,
-	budovanie kamerových a záznamových zariadení s rozlišovaním evidenčných čísiel vozidiel a so sledovaním dopravnej situácie v oblasti priecestia na najviac frekventovaných priecestiach.

Investičné opatrenia možno rozdeliť na nasledujúce skupiny:

a/ rekonštrukcia úrovňových priecestí na mimoúrovňové
Pôjde o všetky priecestia na koridorových tratiach, ktoré podstupujú rekonštrukciu, pokiaľ nie je možné zrušenie priecestia.

b/ zabezpečenie nezrušiteľných nezabezpečených priecestí (približnú cenu inštalácie jedného PZZ možno odhadnúť podľa spôsobu zabezpečenia na cca 250 000 – 300 000 EUR)
Tieto priecestia sú zoskupené do nasledovných skupín:
-	priechody pre peších na zastávkach dvojkoľajných tratí s rýchlosťou 100 km/h a vyššou (tabuľka č. 15),
-	nezabezpečené priecestia s opakovanými nehodami (tabuľka č. 16),
-	vybudovať chodník pre chodcov v tých priecestiach na komunikáciách s chodníkom  v intravilánoch obcí, kde je tento chodník v priestore priecestia prerušený (tabuľka č. 23),
-	nezabezpečené priecestia, obmedzujúce plynulosť železničnej dopravy:
o	na tratiach s rýchlikovou dopravou (tabuľka č. 17)
o	na ostatných tratiach s osobnou dopravou (tabuľka č. 18)
o	na trakčne náročných tratiach (tabuľka č. 19)

Tabuľka č. 15 Zoznam nezabezpečených priechodov pre peších na zastávkach dvojkoľajných tratí s V≥100 km/h (v poradí urgentnosti)
žkm	traťová rýchlosť km/h	pôvodná úprava priecestnej vozovky	navrhovaná úprava priecestnej konštrukcie	navrhovaný stupeň zabezpečenia	traťový úsek	
43,640	120	výdreva	celopryž	PZS 2Z 	Čierna nad Tisou - Košice	
171,145	120	x	celopryž	PZS 2Z 	Košice - Žilina	
112,47	110	GUMOKOV	celopryž	PZS 2Z 	Košice - Žilina	
168,446	100	betón	celopryž	PZS 2Z 	Košice - Žilina	
19,385	100	prechod drevený	celopryž	PZS 2Z 	Barca - Rožňava	
125,795	100	BET.PANELY	celopryž	PZS 2Z 	Košice - Žilina	
31,360	100	prechod drevený	celopryž	PZS 2Z 	Barca - Rožňava	
138,900	100	x	celopryž	PZS 2Z 	Košice - Žilina	
131,253	100	BET.PANELY	celopryž	PZS 2Z 	Košice - Žilina	

Tabuľka č.16  Nezabezpečené železničné priecestia s opakovanými nehodami
traťový úsek/dopravňa	žkm 	
Snina – Stakčín	26,328	
Veľké Uherce – Oslany	6,481	
Bánovce n/Bebravou – Horné Ozorovce	18,386	
Raslavice – Hertník	25,172	
Prievidza – Nitrianske Pravno	30,172	
Raková – Staškov	4,506	
Okoč – Hroboňovo	34,430	
Holíč nad Moravou - Skalica na Slovensku	75,058	
Petrovce n/Laborcom – Strážske	49,062	

Tabuľka č. 17 Nezabezpečené železničné priecestia na tratiach s rýchlikovou dopravou (v poradí urgentnosti)
železničná trať	žkm	traťová rýchlosť	obmedzenia traťovej rýchlosti	
H.Dúbrava-Palárikovo	34,689	100	20	
H.Dúbrava-Palárikovo	1,752	100	50	
Č.Skala-B.Bystrica	15,620	70	20	
Č.Skala-B.Bystrica	1,284	70	30/20	
V.Bielice - N.Pravno	5,206	80	40	
Č.Skala-B.Bystrica	31,366	70	30	
Č.Skala-B.Bystrica	19,403	70	30	
Č.Skala-B.Bystrica	2,589	70	30	
Č.Skala-B.Bystrica	35,011	70	40/30	
Č.Skala-B.Bystrica	11,163	70	30/40	
Č.Skala-B.Bystrica	18,891	70	30/60	
Č.Skala-B.Bystrica	41,838	70	35	
Č.Skala-B.Bystrica	9,191	70	50/35	
V.Bielice - N.Pravno	12,964	80	50	
Č.Skala-B.Bystrica	50,344	70	40	
Č.Skala-B.Bystrica	31,867	70	50	
Č.Skala-B.Bystrica	35,060	70	50/60	
H.Dúbrava-Palárikovo	25,995	80	70	
Č.Skala-B.Bystrica	35,570	70	60	

Tabuľka č.18 Nezabezpečené železničné priecestia na ostatných vedľajších tratiach (v poradí urgentnosti)
železničná trať	žkm	traťová rýchlosť	obmedzenia traťovej rýchlosti	
Maťovce - Bánovce n. Ondavou 	15,170	80	20	
Podolínec-Poprad	7,327	60	10	
Podolínec-Poprad	7,41	60	10/10	
Podolínec-Poprad	7,473	60	10/10	

Tabuľka č.19 Nezabezpečené železničné priecestia na trakčne náročných úsekoch tratí (v poradí urgentnosti)
železničná trať	žkm	najvyššie stúpanie v ‰
	najvyššia povolená rýchlosť
v km/h	najvyššie obmedzenie traťovej rýchlosti v km/h	
Trenčín-Chynorany	38,806	16	60	10	
Plešivec-Muráň	4,227	19	50	10	
Plešivec-Slavošovce	22,208	24	50	10	
Trstená-Kraľovany	53,645	17	50	20	
Bardejov-Kapušany pri Prešove	43,235	25	60	30	
Lupków-Medzilaborce-Michaľany	119,48	25	60	30	
Studený Potok-Tatranská Lomnica	8,623	37	60	40	

c/ rekonštrukcia priecestných zabezpečovacích zariadení uvedených v tabuľkách 20 až 22; tu je predovšetkým potrebné:
-	eliminovať nedostatočne zabezpečené priecestné zabezpečovacie zariadenia s jednodrôtovým pohonom (tabuľka č. 20),
-	zvýšiť úroveň zabezpečenia priecestí s vysokou mierou nehodovosti (tabuľka č. 21) – spravidla pôjde o vybavenie týchto priecestí závorami,
-	vykonať modernizáciu PZZ typu VUD, VÚŽ 76, SSSR, AŽD 71 (vek nad 20 rokov) a mechanické PZZ, ktoré treba nahradiť novým zodpovedajúcim PZZ - prednostne budú modernizované najmenej spoľahlivé PZZ (sú uvedené v tabuľke č. 22; ďalšie zastarané priecestia budú systematicky modernizované postupne v takom poradí, v akom sa bude v prevádzke negatívne prejavovať ich nespoľahlivosť)
Tabuľka č. 20 Zoznam železničných priecestí s jednodrôtovým pohonom

traťový úsek	
žkm	
navrhovaný stupeň zabezpečenia	
Jesenské – Tisovec	36,096	PZS 2	
Jesenské - Tisovec	41,270	PZS 2	
Jesenské - Tisovec	41,482	PZS 2	
Jesenské - Tisovec	41,690	PZS 2	
ŽTS Koniarovce, St. I.	52,058	PZS 2	
ŽST Bošany, St. I.	75,062	PZS 2	
Lučenec št. hr. – ŽST Lučenec	102,989	PZS 2	

Tabuľka č. 21 Zoznam zabezpečených priecestí s vysokou mierou nehodovosti, u ktorých je účelná zmena stupňa zabezpečenia 	
žkm	traťový úsek	definičný úsek	JIČ	súčasný stupeň zabezpečenia
	druh priecestnej konštrukcie	
39,619	ŽST. Šurany - ŽST. Veľké Bielice	Nitra - Lužianky	SP 0828	PZS 2	celopryž	
20,279	ŽST. Lužianky - ŽST. Leopoldov	Rišňovce - Hlohovec	SP 1061	PZS 2	celopryž	
35,713	ŽST. Bratislava - Nové Mesto - ŽST. Dunajská Streda	Lehnice - Orechová Potôň	SP2127	PZS 3	celopryž	
47,502	Kysak - PPS Štátna hranica (PKP) - nz. Orlov	Sabinov - Lipany	SP1635	PZS3	celopryž	
17,123	Kraľovany - Trstená	Veličná - Dolný Kubín	SP0201	PZS2	celopryž	
15,353	Kozárovce -Hronská Dúbrava	Kozárovce - Hronský Beňadik	SP0771	PZS 2	celopryž	
25,532	Devinská Nové Ves - Kúty	Malacky - Veľké Leváre	SP2243	PZS 2	celopryž	
280,594	Košice - Žilina	Ružomberok	SP0153	PZS 2	celopryž	
25,389	Komárno -  Nové Zámky	Hurbanovo - Bajč	SP2199	PZS 2	celopryž	
75,769	Kúty - PPS. Štátna hranica (ČD) - Skalica	Holíč nad Moravou - Skalica na Slovensku	SP1800	PZS 1	celopryž	
24,004	Veľké Bielice - Nitrianske Pravno	Nováky - Prievidza	SP2358	PZS 3	celopryž	
25,904	Šurany - Veľké Bielice	Komjatice - Ivanka pri Nitre	SP0812	PZS 2	celopryž	
253,713	Košice - Žilina	Liptovský Hrádok – Lipt. Mikuláš	SP0146	PZS 2	celopryž	
68,435	Devínska Nové Ves - PPS. Štátna hranica (MÁV) - Štúrovo	BA, Vajnory -Bernolákovo	SP1987	PZS 2	celopryž	
307,771	Košice - Žilina	Turany	SP0163	PZS 2	celopryž	
12,042	Barca -  Rožňava	Haniska pri Košiciach-Veľká Ida	SP1540	PZS 2	celopryž	
20,434	ŽST. Komárno - ŽST. Nové Zámky	Chotín - Hurbanovo	SP 2195	PZS 2	celopryž	
84,85	ŽST. Devínska Nová ves - PPS. Štúrovo št. hr.	Senec - Sládkovičovo	SP 1995	PZS2	celopryž	
113,307	PPS. Rusovce št. hr. - ŽST. Rusovce	Rusovce	SP 2091	PZS2	celopryž	
5,425	ŽST. Žilina - ŽST. Rajec	Žilina - Bytča	SP 1939	PZS	celopryž	
21,852	ŽST. Čadca -  ŽST. Makov	Turzovka - Vysoká nad Kysucou	SP 0091	PZS	celopryž	

Tabuľka č. 22 Zoznam zabezpečených priecestí s najväčšou početnosťou porúch 	

žkm	
traťový úsek	
definičný úsek	
JIČ	
súčasný stupeň zabezpečenia
	druh
priecestnej konštrukcie	
5,257	Čata - Šahy -št.hr.	Čata - Pastovce	SP0980	PZS 2	celopryž	
5,95	Podbrezová - Brezno-Halny	Podbrezová - Brezno	SP1127	PZS 2	celopryž	
4,09	 Chynorany - Trenčín	Trenčín - Chynorany 	SP1865	PZS2	celopryž	
39,619	ŽST. Šurany - ŽST. Veľké Bielice 	Lužianky - Nitra 	SP0828	PZS 2	celopryž	
256,750 	Košice - Liptovský Mikuláš 	L.Hrádok-L.Mikuláš 	SP 0149	PZS 2Z	celopryž	
32,593	Chynorany - Trenčín 	Tr.Jastrabie-M.Lehota 	SP 1896	bez závor 	celopryž	
30,82	Plešivec - Zvolen 	ŽST. Plešivec 	SP0692	PZM	celopryž	
37,934	Čop - Čierna nad Tisou - Košice	Slov. Nové Mesto - Čerhov 	SP1303	PZS 2Z	celopryž	
9,773	Poprad - Tatry - Štrbské Pleso 	Veľký Slavkov - Pod lesom	SP0333	PZS1	celopryž	

Tabuľka č. 23 Zoznam priecestí navrhnutých na rozšírenie o chodník pre peších
žkm 	pôvodná úprava priecestnej vozovky	navrhovaná úprava priecestnej konštrukcie	druh komunikácie	chodník pre peších (navrhovaná úprava konštrukcie)	navrhovaný stupeň zabezpečenia	traťový úsek	
27,077	x	x	priecestie	celopryž	PZS 2Z	Leopoldov-Lužianky
	
2,662	x	x	II. triedy	celopryž	PZS 2Z	Chynorany-N.Pravno	

Určenie poradia inštalácie priecestných zabezpečovacích zariadení na jednotlivé priecestia bude závislé na disponibilných prostriedkoch. V prvom kroku budú realizované priecestné zabezpečovacie zariadenia na nechránených priechodoch pre peších na zastávkach dvojkoľajných tratí s rýchlosťou 100 km/h a vyššou. Po ukončení týchto prác budú postupne zabezpečované ostatné kritické nechránené, alebo nebezpečné či nespoľahlivé zabezpečené priecestia. 
Disponibilné finančné prostriedky budú pritom každoročne rovnomerne rozdeľované medzi nasledovné jednotlivé skupiny problémových priecestí:

-	nezabezpečené železničné priecestia s opakovanými nehodami – tabuľka č. 16,
-	nezabezpečené priecestia s negatívnym vplyvom na plynulosť železničnej dopravy na tratiach s diaľkovou dopravou (v poradí urgentnosti, t. j. začne sa s modernizáciou priecestí, spôsobujúcich najväčšie rýchlostné skoky) – tabuľka č. 17,
-	nezabezpečené železničné priecestia na ostatných vedľajších tratiach (v poradí urgentnosti) – tabuľka č. 18,
-	nezabezpečené priecestia na trakčne náročných úsekoch vyžadujúce obmedzenie rýchlosti na 10 a 20 km/hod, následne postupne aj priecestia s menším obmedzením rýchlosti – tabuľka č. 19,
-	zvyšovanie úrovne zabezpečenia zabezpečených priecestí s vysokou mierou nehodovosti – tabuľka č. 21,
-	modernizácia zastaraných priecestí s najvyššou mierou poruchovosti – tabuľka č. 22,
-	doplnenie zabezpečeného chodníka pre peších na priecestiach, kde je chodník pri križovanej komunikácii na priecestí prerušený – tabuľka č. 23.

Paralelne s touto činnosťou budú priecestnými zabezpečovacími zariadeniami nahradzované ručne obsluhované závory s jednodrôtovým pohonom podľa tabuľky č. 20 (tak, aby sa celý proces ich náhrady uskutočnil do konca roku 2015).
Všetky tieto práce budú podľa možnosti vykonávané proporcionálne, t. j. s rovnomerným rozdeľovaním disponibilných investičných prostriedkov medzi jednotlivé uvedené skupiny priecestí. Na základe žiadosti orgánov štátnej a verejnej správy budú zabezpečované len tie nezabezpečené priecestia, kde to s ohľadom na vývoj dopravy na cestnej alebo železničnej komunikácii bude odôvodnené  úrovňou dopravného momentu. Odchýlky od tejto zásady budú možné na základe žiadosti vlastníka infraštruktúry alebo s jeho súhlasom.

d/ problém obmedzenia rýchlosti vlakov na priecestiach, ktoré sú problémové v dôsledku nedostatočnej zóny úniku dlhého CMV je účelné riešiť nasledovnými spôsobmi s nárokom na investície správcov cestnej komunikácie :
-	križovatku cestných komunikácií v blízkosti priecestia doplniť o svetelnú cestnú signalizáciu, ktorej stav by bol závislý od stavu PZZ,
-	vybudovanie postranných pruhov na komunikácii ak to dovoľujú miestne pomery, kde by sa mohlo dlhé CMV zaradiť v prípade, že mu hustota premávky nedovoľuje zaradiť sa na hlavnú cestu (potrebný súhlas správcu komunikácie)

e/ ostatné možné opatrenia pre zvýšenie bezpečnosti na železničných priecestiach investičného charakteru

-	inštalácia zariadenie Rail-flash – systém doplnkovej signalizácie upozorňujúci vodiča CMV, že sa blíži k železničnému priecestiu, kde je aktivovaný výstražník,
-	spomaľovací prah alebo cestné ostrovčeky – stavebno-dopravné zariadenie správcu cestnej komunikácie na zníženie neprimeranej  rýchlosti pred železničným priecestím.

Záver

Neustále narastajúci podiel cestnej dopravy na dopravnom trhu a zvyšujúca sa rýchlosť jednotlivých dopravných prúdov si vyžaduje komplexné riešenie s ohľadom splnenia požiadaviek na kvalitu dopravného systému, plynulosť, ekologickosť, hospodárnosť a hlavne bezpečnosť. Len spoločnou koordináciou postupových krokov zo strany prevádzkovateľov dráhy, správcov pozemných komunikácií, policajného zboru a príslušných štátnych orgánov je možné dosiahnuť celkové zlepšenie v oblasti vývoja bezpečnosti na železničných priecestiach.

Zoznam skratiek

MDVRR SR – Ministerstvo dopravy, výstavby a regionálneho rozvoja Slovenskej republiky
ŽSR – Železnice Slovenskej republiky
ÚRŽD – Úrad pre reguláciu železničnej dopravy
OR – Oblastné riaditeľstvo
žkm – železničný kilometer
CMV – cestné motorové vozidlo
PK – pozemné komunikácie
ŽV – železničné vozidlo
JIČ – jedinečné identifikačné číslo
K – nezabezpečené priecestie
PZZ – priecestné zabezpečovacie zariadenie
PZS – priecestné zabezpečovacie zariadenie svetelné bez závor
PZS-Z – priecestné zabezpečovacie zariadenie svetelné so závorami
PZM - priecestné zabezpečovacie zariadenie mechanické